Държавен вестник, бр. 32, 2008 г., стр. 17

Б Р О Й  32
Д Ъ Р Ж А В Е Н   В Е С Т Н И К
С Т Р .  17
Член 6
Това споразумение влиза в сила от момента
на получаване по дипломатически път на вто-
рото уведомление, потвърждаващо изпълнени-
ето от всяка от договарящите страни на всички
вътрешни държавни процедури, необходими за
неговото влизане в сила, предвидени в нацио-
налното законодателство на договарящите стра-
ни, и се сключва за неопределен срок.
Действието на това споразумение може да
бъде прекратено 6 месеца след изпращане на
уведомление от една от договарящите страни
по дипломатически път до другата договаряща
страна за своето намерение да прекрати дейст-
вието на споразумението.
Прекратяването на действието на споразу-
мението не може да повлияе на изпълнението
на други споразумения, сключени в рамките на
това споразумение, но незавършени към момен-
та на прекратяване на неговото действие.
Подписано в гр. Ереван на 13 ноември 2007 г.,
в два оригинални екземпляра, всеки на българ-
ски, арменски и руски език, имащи еднаква сила.
В случай на възникване на разногласия по
текста на това споразумение договарящите стра-
ни ще се ръководят от текста на руски език.
За правителството на
За правителството на
Република България:
Република Армения:
Явор Куюмджиев,
Вахе Даниелян,
заместник-министър
заместник-министър
на икономиката и
на търговията и
енергетиката
икономическото
развитие
12745
МИНИСТЕРСТВО
НА ВЪТРЕШНИТЕ РАБОТИ
Наредба за изменение на Наредба № Iз-1551 от
2007 г. за условията и реда за оценяване на слу-
жебните постижения на служителите от МВР
и за формиране на допълнително възнаграж-
дение за постигнати резултати в служебната
дейност (ДВ, бр. 80 от 2007 г.)
§ 1. В чл. 3, ал. 2 думите “рисковете за наци-
оналната сигурност,” се заличават.
§ 2. В чл. 27, ал. 2 абревиатурите “НСС, НСП
и НСПБЗН” се заменят с думите “национални-
те служби”.
§ 3. Член 31 се отменя.
§ 4. В чл. 39 думите “на РУС,” се заличават,
а думите “Генерална дирекция “Сигурност”
(ГДС), ГДП, Генерална дирекция “Пожарна бе-
зопасност и защита на населението” (ГДПБЗН)”
се заменят с думите “генералните дирекции на
националните служби”.
Министър: Р. Петков
12743
ИНСТРУКЦИЯ № Iз-1261
от 22 август 2006 г.
за организиране и осъществяване на диха-
телната защита в структурните звена на На-
ционална служба “Пожарна безопасност и
защита на населението”—МВР
Г л а в а  п ъ р в а
ОБЩИ ПОЛОЖЕНИЯ
Чл. 1. С тази инструкция се урежда редът за
организиране и осъществяване на дихателната
защита (ДЗ) в структурните звена на Нацио-
нална служба “Пожарна безопасност и защита
на населението”—МВР (НСПБЗН—МВР).
Чл. 2. (1) Инструкцията определя общите и
специфичните изисквания при експлоатацията
на дихателни апарати (ДА), предназначени за
защита на дихателните органи, и задълженията
на длъжностните лица при работа с тях.
(2) При експлоатацията на ДА в НСПБЗН—
МВР се спазват и всички специфични указания
на производителите на ДА, изискванията за
безопасност на труда, нормативните актове, рег-
ламентиращи безопасната експлоатация на
съоръжения с повишена опасност, и контролът
на средствата за измерване.
Чл. 3. (1) За защита на дихателните органи
на личния състав от НСПБЗН—МВР се изпол-
зват автономни, изолиращ тип ДА със сгъстен
въздух, предназначени да осигурят дишането на
служителите за ограничено време в атмосфер-
на среда, негодна за дишане.
(2) Използваните ДА от структурните звена
на НСПБЗН—МВР са с отворена система (из-
дишаният въздух постъпва в околната среда) и
с работно налягане в бутилката (бутилките) на
ДА не по-малко от 20 МРа (200 bar) и съответ-
стват на изискванията на действащите в стра-
ната норми и стандарти.
(3) Дихателните апарати са с цяла лицева
маска, снабдена с разговорно устройство.
(4) Използването от личния състав на
НСПБЗН—МВР на други типове ДА се разре-
шава от директора на НСПБЗН—МВР. Цялос-
тната експлоатация на такива ДА се извършва
съгласно инструкциите на производителите и
не се урежда с тази инструкция.
Чл. 4. (1) Тази инструкция се прилага и в
звената, създадени по чл. 107 ал. 3 от Закона за
МВР (ЗМВР), Академията на МВР (АМВР) при
обучението на кадри за нуждите на МВР и в
други служби на МВР, използващи ДА при уп-
ражняване на дейността си.
(2)  Инструкцията може да се прилага и от
доброволните формирования, създадени по
чл. 110 ЗМВР и от търговци по смисъла на чл. 108
ЗМВР, осъществяващи пожарогасителна и ава-
рийно-спасителна дейност на територията на
Република България.